199 રનના ટાર્ગેટના જવાબમાં ભારતની શરૂઆત ખરાબ રહી હતી. સીરીઝમાં નિષ્ફળ સાબિત રહેલો શિખર ધવન ફરી એકવાર માત્ર 5 રન બનાવી આઉટ થઈ ગયો હતો. બાદમાં રોહિત શર્મા(100) અને કેએલ રાહુલ(19) વચ્ચે બીજી વિકેટ માટે 19 બોલમાં 41 રનની ભાગીદારી નોંધાવી. જોકે, ટીમનો સ્કોર 62 હતો ત્યારે રાહુલની વિકેટ પડતા ભારત ભીંસમાં આવી ગયું હતું. ચોથા ક્રમે રમવા આવેલા કેપ્ટન કોહલીએ રોહિતને ભરપૂર સાથ આપતા ત્રીજી વિકેટ માટે 89 રનની નિર્ણાયક પાર્ટનરશિપ નોંધાવી હતી. જોકે, હજુ ટીમને 48 રનની જરૂર હતી અને વિરાટ(43)ની વિકેટ પડતા મેચ રોમાંચક તબક્કામાં પહોંચી ગઈ હતી. પણ પાંચમા ક્રમે રમવા આવેલા હાર્દિક પંડ્યા (33)એ તોફાની ઈનિંગ રમી ભારતને જીત સુધી પહોંચાડી દીધું હતું. બીજી તરફ રોહિતે ટી20 કરિયરની ત્રીજી સદી નોંધવાતા માત્ર 56 બોલમાં 11 ચોગ્ગા અને 5 છગ્ગાની મદદથી અણનમ 100 રન બનાવ્યા હતા.